અતિશય ગરમી અને દુકાળની સ્થિતિનો સામનો કરી રહેલા સામાન્ય લોકો અને ખેડૂતોને રાહત મળે તેવી એક ઘટનામાં નૈઋત્યનું ચોમાસું તેના નિયત સમય કરતાં ત્રણ દિવસ અગાઉ કેરળ આવી પહોંચ્યું છે. બુધવારે કેરળ અને આજુબાજુના વિસ્તારોમાં વરસાદ પડે તેવી શક્યતા છે. હવામાન ખાતાએ આ સ્થિતિ દેશભરમાં સારા વરસાદ માટે સાનૂકૂળ હોવાનું જણાવ્યું છે. મેંગલુરુમાં સતત ત્રણ કલાક પડેલા વરસાદને કારણે પૂરની સ્થિતિ સર્જાઇ છે.